ทองปิดลบ 2 ดอลล์
สัญญาทองคำตลาดนิวยอร์กปิดลบติดต่อกัน 2 วันทำการหลังโกลด์แมนแซคส์ลดคาดการณ์ราคาทอง
6 ธ.ค. 2555

สัญญาทองคำตลาดนิวยอร์กปิดลบติดต่อกัน 2 วันทำการหลังโกลด์แมนแซคส์ลดคาดการณ์ราคาทอง
สัญญาทองคำตลาด COMEX (Commodity Exchange) ส่งมอบเดือนก.พ.ลดลง 2 ดอลลาร์ หรือ 0.12% ปิดที่ 1,693.8 ดอลลาร์/ออนซ์ หลังจากเคลื่อนตัวในช่วง 1708.3 -1686.0 ดอลลาร์
สัญญาทองคำร่วงลงหลังจากโกลด์แมน แซคส์ ปรับลดคาดการณ์ราคาทองคำทั่วโลกในปี 2556 โดยได้ปรับลดคาดการณ์ราคาทองคำในระยะ 3 เดือนลง 0.8% มาอยู่ที่ระดับ 1,825 ดอลลาร์/ออนซ์, ปรับลดราคาทองคำในระยะ 6 เดือนลง 0.7% มาอยู่ที่ระดับ 1,805 ดอลลาร์/ออนซ์ และปรับลดราคาทองในระยะ 12 เดือนลง 7.2% มาอยู่ที่ระดับ 1,800 ดอลลาร์/ออนซ์ นอกจากนี้ ยังคาดว่าราคาทองคำในปี 2557 จะลดลงมาอยู่ที่ระดับ 1,750 ดอลลาร์/ออนซ์
นอกจากนี้ สัญญาทองคำยังได้รับแรงกดดันจากการแข็งค่าของสกุลเงินดอลลาร์ และความวิตกกังวลเกี่ยวกับภาวะหน้าผาการคลังของสหรัฐ หลังจาทำเนียบขาวได้ปฏิเสธข้อเสนอการหลีกเลี่ยงภาวะหน้าผาการคลังของพรรครีพับลิกัน โดยกล่าวว่า ข้อเสนอของรีพับลิกันไม่ได้ช่วยให้งบประมาณอยู่ในภาวะสมดุล